***Výbor***

 ***Národnej rady Slovenskej republiky***

***pre pôdohospodárstvo a životné prostredie***

 15. schôdza výboru

 CRD:2323/2016

**61**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 14. marca 2017**

k vládnemu návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 344)

 **Výbor Národnej rady Slovenskej republiky**

 **pre pôdohospodárstvo a životné prostredie**

 **A. s ú h l a s í**

s vládnym návrhom zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov s týmito pripomienkami:

**K čl. I**

**1. Za bod 3. sa vkladajú nové body 4. až 12., ktoré znejú:**

„4. V § 27 ods. 4 písm. j) sa slová „do 30. apríla“ nahrádzajú slovami „najneskôr do 15. júla“.

Uvedená zmena termínu je potrebná z dôvodu spracovania štatistických hlásení o vyzbieraných komunálnych odpadoch, ktoré budú známe až v priebehu mesiaca jún.

5. V § 27 odsek 14 znie:

„(14) Výrobca vyhradeného výrobku je oprávnený zmluvný vzťah s organizáciou zodpovednosti výrobcov ukončiť

výpoveďou, a to len:

1. do 30 kalendárnych dní po zistení porušenia povinností organizácie zodpovednosti výrobcov vyplývajúcich z § 28 ods. 4 písm. a) až c), e) až g, k) alebo o); výpovedná doba je 30 kalendárnych dní a začína plynúť dňom nasledujúcim po doručení výpovede,

2. k 31. decembru kalendárneho roka bez udania dôvodu,

odstúpením od zmluvy, ak ministerstvo právoplatne zruší autorizáciu organizácii zodpovednosti výrobcov podľa § 94 ods. 2.“.

Doplnenie výlučnej možnosti výpovede zmluvy zo strany výrobcu vylučuje zmluvné dojednanie ďalších výpovedných dôvodov medzi výrobcom vyhradeného výrobku a organizáciou zodpovednosti výrobcov.

V písmene b) sa dopĺňa možnosť pre výrobcu odstúpiť od zmluvy, ak ministerstvo zruší autorizáciu  organizácii zodpovednosti výrobcov.

6. V § 27 ods. 16 sa slová „14 písm. b)“ nahrádzajú slovami „14 písm. a) druhého bodu“.

Ide o legislatívno-technickú zmenu v nadväznosti na zmeny vykonané v § 27 ods. 14 písm. a).

7**.** V § 28 ods. 4 písm. b) sa na konci čiarka nahrádza bodkočiarkou a pripájajú sa tieto slová: „zmluva o plnení vyhradených povinností sa uzatvára na dobu určitú,“.

Uvedené doplnenie smeruje k posilneniu právneho postavenia výrobcov v zmluvných vzťahoch medzi výrobcom vyhradeného výrobku a organizáciou zodpovednosti výrobcov.

8. V § 31 ods. 8 písm. b) sa číslica „14“ nahrádza číslicou „15“.

Ide o legislatívno-technickú úpravu nadväzujúcu na doplnenie odseku 15.

9. V § 31 odsek 9 znie:

„(9) Zmluva uzatvorená medzi koordinačným centrom pre vyhradený prúd odpadu a výrobcom vyhradeného výrobku, ktorý plní vyhradené povinnosti individuálne [§ 29 ods. 1 písm. c)], organizáciou zodpovednosti výrobcov združujúcou výrobcov vyhradených výrobkov [§ 28 ods. 4 písm. f)] alebo treťou osobou [§ 44 ods. 8 písm. d)] zaniká dňom právoplatného zrušenia autorizácie alebo zánikom autorizácie podľa § 94 ods. 2 až 5. Zakladatelia alebo členovia koordinačného centra pre vyhradený prúd odpadu strácajú dňom právoplatného zrušenia autorizácie alebo zánikom autorizácie podľa § 94 ods. 2 až 5 oprávnenie zúčastňovať sa na plnení povinností koordinačného centra pre vyhradený prúd odpadu podľa odsekov 11 až 15.

Uvedenou zmenou sa precizujú následky zániku a právoplatného zrušenia autorizácie subjektov, ktoré majú uzatvorenú zmluvu s koordinačným centrom pre vyhradený prúd odpadu alebo sú zakladateľmi alebo členmi takéhoto koordinačného centra.

10. V § 31 sa za odsek 14 vkladá nový odsek 15, ktorý znie:

„(15) Koordinačné centrum pre prúd odpadových pneumatík je okrem povinností podľa odseku 11 povinné ohlásiť množstvá vyzbieraných odpadových pneumatík ministerstvu za obdobie kalendárneho roka do 30. apríla nasledujúceho roka.“.

Doterajší odsek 15 sa označuje ako odsek 16.

Povinnosť ohlasovania množstiev vyzbieraných odpadových pneumatík ministerstvu, ktorú mali podľa platného zákona distribútori, prechádza na koordinačné centrum pre prúd odpadových pneumatík.

11. V § 52 ods. 25 sa slová „predchádzajúci kalendárny rok“ nahrádzajú slovami „príslušný kalendárny rok“.

Ide o precizovanie definície zberového podielu.

12. V § 52 ods. 30 sa slová „vždy do 30. apríla“ nahrádzajú slovami „najneskôr do 15. júla“.

Uvedená zmena termínu je potrebná z dôvodu spracovania štatistických hlásení o vyzbieraných komunálnych odpadoch, ktoré budú známe až v priebehu mesiaca jún.

Nasledujúce body sa primerane prečíslujú.“.

**2. K čl. I, 5. bodu**

 V čl. I, 5. bode, § 54 ods. 5 úvodnej vete sa za slovo „nákupu“ vkladajú slová „tovaru alebo výrobkov“.

Pripomienka pojmovo precizuje predmetné ustanovenie jeho zosúladením s čl. I, 4. bodom (§ 52 ods. 27).

**3. K čl. I, 5. bodu**

V čl. I, 5. bode, § 54 ods. 5 písm. b) sa vypúšťajú slová „alebo tašky na opakované použitie“.

Ide o legislatívno-technickú pripomienku, ktorou sa vypúšťajú nadbytočné slová „alebo tašky na opakované použitie; „iné druhy tašiek“ sú terminologicky širší pojem a zahŕňajú akékoľvek tašky vrátane tašiek na opakové použitie, okrem tašiek uvedených v § 54 ods. 5 písm. a) predloženej novely zákona.

**4. Za bod 5. sa vkladajú nové body 6 až 19., ktoré znejú:**

„6.V § 69 ods. 8 sa na konci bodka nahrádza bodkočiarkou a pripájajú sa tieto slová: „spätný zber odpadových pneumatík sa môže vykonávať aj na zbernom dvore alebo na inom mieste určenom obcou.“.

Zmenou definície spätného zberu sa rozširuje možnosť odovzdať odpadovú pneumatiku v rámci spätného zberu aj na zberný dvor a na iné miesta určené obcou. Súčasná dikcia zákona umožňuje konečnému používateľovi odovzdať odpadovú pneumatiku len u distribútora pneumatík. Uvedené vyplynulo z potrieb aplikačnej praxe a je preventívnym opatrením pri vzniku čiernych skládok.

7. V § 70 písm. b) sa vypúšťajú slová: „prostredníctvom distribútora odpadových pneumatík“.

8. V § 70 sa za písmeno b) vkladá nové písmeno c), ktoré znie:

 „c) na základe zmluvy s obcou plnenie povinností podľa § 71 ods. 1 písm. d) a e), ak obec určí, že spätný zber sa bude vykonávať na zbernom dvore alebo na inom určenom mieste,“.

Doterajšie písmená c) až e) sa označujú ako písmená d) až f).

Podľa platného zákona mal výrobca pneumatík zabezpečiť spätný zber, ktorý sa uskutočňoval prostredníctvom distribútora pneumatík. Navrhovanou zmenou sa za spätný zber považuje aj zber odpadových pneumatík na zbernom dvore a tiež na inom mieste v obci, ktorý zabezpečuje výrobca na základe zmluvy s obcou.

9. § 70 sa dopĺňa písmenom g), ktoré znie:

„g) ohlásenie množstva vyzbieraných odpadových pneumatík koordinačnému centru pre prúd odpadových pneumatík za obdobie kalendárneho roka do 28. februára nasledujúceho roka.“.

Pôvodná ohlasovacia povinnosť distribútora pneumatík sa presúva na výrobcu pneumatík, ktorý ohlasovanie množstiev vyzbieraných odpadových pneumatík zabezpečí efektívnejšie.

10. V § 71 ods. 1 sa vypúšťa písmeno f).

Povinnosť distribútora ohlasovať koordinačnému centru pre prúd odpadových pneumatík a ministerstvu údaje o množstve vyzbieraných odpadových pneumatík sa vypúšťa a prechádza s účinnosťou od 1. mája 2017 na výrobcu odpadových pneumatík, ale len vo vzťahu ku koordinačnému centru pre prúd odpadové pneumatiky.

11. V § 72 sa za slová „distribútorovi pneumatík“ vkladá čiarka a slová: „na zberný dvor alebo na iné miesto, ak tak obec určí“.

Navrhovanou zmenou sa rozširuje možnosť pre konečného používateľa odovzdať odpadovú pneumatiku okrem distribútora pneumatík aj na zberný dvor obce alebo na iné miesto určené obcou.

12. V § 80 ods. 6 sa za slová „objemný odpad“ vkladá čiarka a slová „odpady, ktorých zber na zbernom dvore umožňuje tento zákon,“.

Návrhom sa doplňuje možnosť odovzdať odpadovú pneumatiku aj zbernému dvoru ako spôsobilému subjektu na prevzatie odpadových pneumatík.

13.V § 81 ods. 7 písm. c) sa za slovom „kovy“ spojka „a“ nahrádza čiarkou a za slovo „sklo“ sa vkladajú slová „a viacvrstvové kombinované materiály na báze lepenky“.

Uvedenou úpravou sa chce docieliť, aby bolo zrejmé, že na úrovni obce sa zabezpečuje vykonávanie triedeného zberu pre papier, plasty, kovy, sklo a viacvrstvové kombinované materiály na báze lepenky. Uvedenú zmenu si vyžiadala aplikačná prax.

14.V § 81 ods. 8 sa za písmeno f) vkladá nové písmeno g), ktoré znie:

„g)  spôsobe spätného zberu odpadových pneumatík,“.

Doterajšie písmená g) až j) sa označujú ako písmená h) až k).

Zmena nadväzujúca na zmenu v § 72 zákona. Obec vo svojom všeobecne záväznom nariadené upraví ďalšie miesta, kde môže konečný používateľ odovzdať odpadové pneumatiky v rámci spätného zberu. Takýmto miestom môže byť napríklad zberný dvor alebo aj iné miesta, ktoré určí obec.

15. V § 82 ods. 3 písm. d) sa za slová „objemný odpad“ vkladá čiarka a slová „odpadové pneumatiky“.

Dopĺňa sa povinnosť prevádzkovateľa zberného dvora odobrať od fyzickej osoby aj odpadové pneumatiky.

16. V § 105 ods. 2 sa vypúšťa písmeno ae).

Doterajšie písmená af) a ag) sa označujú ako písmená ae) a af).

 Zmena nadväzujúca na zmenu v § 125.

17. V § 108 ods. 1 písm. e) sa vypúšťa tretí bod.

Doterajšie body 4 a 5 sa označujú ako body 3 a 4.

 Zmena nadväzujúca na vypustenie odseku  7 v § 125.

18.V § 110 ods. 1 písm. a) sa slová „§ 54 ods. 1 písm. a) až c)“ nahrádzajú slovami „§ 54 ods. 1 písm. a) až c) a ods. 5“.“

Doplnenie kompetencie Slovenskej obchodnej inšpekcie na ukladanie pokút za porušenie povinnosti ustanovenej v § 54 ods. 5.

 19. V § 112 ods. 2 sa slová „§ 116“ nahrádzajú slovami „§ 117“.

Ide o legislatívno-technickú úpravu.

Nasledujúce body sa primerane prečíslujú.“.

**5. Za bod 6. sa vkladajú nové body 7 až 12., ktoré znejú:**

 „7. V § 117 ods.1sa slová „§ 125 ods. 5, 6, 7“ nahrádzajú slovami „§ 125 ods. 5“.

Ide o vypustenie sankcií k vypusteným povinnostiam v § 125 ods. 6 a 7.

8. V § 117 ods. 3 sa slová „§ 31 ods. 6, 11, 12, 13, 14“ nahrádzajú slovami „§ 31 ods. 6, 11,12,13,14, 15“.

Doplnenie sankcie vo vzťahu k povinnosti koordinačného centra pre prúd odpadových pneumatík ustanovenej v § 31 ods. 15.

9. V § 125 sa vypúšťajú odseky 6 a 7.

Návrh na zrušenie evidenčných a ohlasovacích povinností výrobcu a subjektov zabezpečujúcich zber, recykláciu alebo iný spôsob zhodnotenia alebo zneškodnenia odpadov z výrobkov alebo materiálov uvedených v § 124 ods. 1 súvisí so zrušením Recyklačného fondu a zároveň odbúrava administratívnu záťaž.

10. V § 133 ods. 2 sa slová „na likvidátora“ nahrádzajú slovami „na osobu vykonávajúcu funkciu likvidátora“.

Zmena ustanovenia bližšie precizuje úlohy orgánov Recyklačného fondu po vstupe do likvidácie.

11. V § 133 ods. 3 znie:

„(3) Odmena likvidátora je najviac 15 % z likvidačnej rezervy podľa § 130 ods. 1. Odmena likvidátora sa uhrádza z majetku Recyklačného fondu.“.

Precizovanie ustanovenia pri odmeňovaní likvidátora.

12. Za § 135a sa vkladá § 135b, ktorý vrátane nadpisu znie:

„§ 135b

Prechodné ustanovenie k úprave účinnej od 1. mája 2017

Povinnosť podľa § 70 písm. g) je výrobca povinný plniť prvý krát za rok 2017.“.

Prechodným ustanovením sa ukladá povinnosť vo vzťahu k povinnosti výrobcu odpadových pneumatík ohlasovať údaje o množstvách odpadových pneumatík prvýkrát za rok 2017. Do 1. mája 2017 mali túto povinnosť distribútori pneumatík.

Nasledujúce body sa primerane prečíslujú.“.

 **K čl. II.**

V Čl. II. sa slová „1. marca 2017“ nahrádzajú slovami „1. mája 2017“.

Ustanovenie v bode 5 návrhu zákona (§ 54 ods. 5) nadobúda účinnosť 1.1.2018, čo sa premietne do ustanovení o účinnosti zákona.

 **B. o d p o r ú č a**

 **Národnej rade Slovenskej republiky**

vládny návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov **schváliť s pripomienkami.**

Vladimír **Matejička** Peter **A n t a l**

overovateľ výboru predseda výboru